ORDE do 27 de maio de 2004 pola que se dispón a substitución de varios membros no Consello Social da Universidade da Coruña e se fai pública a súa nova composición.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 10/06/2004

O artigo 7 da Lei 1/2003, do 9 de maio, dos consellos sociais do Sistema Universitario de Galicia, determina a composición do consello social e os procedementos de designación e nomeamento dos seus membros. No seu punto 2 determina que son membros natos do Consello Social o reitor, o secretario xeral e o xerente da universidade.
Pola Orde do 19 de novembro de 2003 (DOG do 24 de novembro) fíxose pública a composición do Consello Social da Universidade da Coruña.
Con data do 2 de decembro de 2003 celebráronse eleccións a reitor na Universidade da Coruña e logo dese proceso electoral, de conformidade co estable-
cido no citado artigo 7.2º da Lei 1/2003, son membros natos no Consello Social da Universidade da Coruña: José María Barja Pérez, reitor da universidade, nomeado polo Decreto 1/2004, do 8 de xaneiro (DOG do 9 de xaneiro), Patricia Faraldo Cabana, secretaria xeral da universidade e Rafael Couto Lestao, xerente da universidade.
Así mesmo, o Consello de Goberno da Universidade da Coruña, na súa sesión do 20 de abril de 2004, acordou elixir novos representantes do sector de profesores, de estudantes e de persoal de administración e servizos, no Consello Social da Universidade da Coruña, segundo o disposto no citado artigo 7.2º da Lei 1/2003, do 9 de maio, dos consellos sociais do Sistema Universitario de Galicia.
A Universidade da Coruña, en uso das súas competencias, comunicoulle á Consellería de Educación e Ordenación Universitaria a designación dos novos representantes do Consello de Goberno no Consello Social da Universidade da Coruña. Os ditos membros son: Anxo Ramón Calvo Silvosa, representante do sector de profesores, Mª Dolores Rodríguez Amoroso, representante do sector de estudantes e José Antonio Rilo López, representante do sector de persoal de administración e servizos.
Así mesmo, recibíronse nesta consellería, en cumprimento do artigo 8 da citada Lei 1/2003, os documentos preceptivos por parte dos novos membros designados de non incorrer en incompatibilidade.
Por todo iso, por instancia da Universidade da Coruña, esta consellería, cumprindo o establecido no artigo 7 (números 4º e 5º) da citada Lei 1/2003,
DISPÓN:
Artigo 1º
Nomear como membros natos do Consello Social da Universidade da Coruña a José María Barja Pérez, reitor da universidade, Patricia Faraldo Cabana, secretaria xeral da universidade, e Rafael Couto Lestao, xerente da universidade.
Estas persoas substitúen, respectivamente, e polo mesmo concepto, a Alfonso Barca Lozano, Marta María García Pérez e Víctor Manuel Cabrera Sánchez, que cesan como membros do Consello Social da Universidade da Coruña, agradecéndolles os servizos prestados.
Artigo 2º
Nomear como membros do Consello Social da Universidade da Coruña, en representación do Consello de Goberno, a Anxo Ramón Calvo Silvosa, representante do sector de profesores; Mª Dolores Rodríguez Amoroso, representante do sector de estudantes, e José Antonio Rilo López, representante do sector de persoal de administración e servizos.
Estas persoas substitúen, respectivamente, e polo mesmo concepto, a Rafael María García Rodríguez, Pablo Álvarez Pichel e Carmen Osinde Pena, que cesan como membros do Consello Social da Uni-
versidade da Coruña, agradecéndolles os servicios prestados.
Artigo 3º
Deste xeito, o Consello Social da Universidade da Coruña queda constituído polos seguintes membros:
I. Membros natos do Consello Social:
-José María Barja Pérez, reitor da universidade.
-Patricia Faraldo Cabana, secretaria xeral da universidade.
-Rafael Couto Lestao, xerente da universidade.
II. En representación do Consello de Goberno da Universidade da Coruña:
-Anxo Ramón Calvo Silvosa, profesor, elixido polo Consello de Goberno.
-Mª Dolores Rodríguez Amoroso, estudante, elixida polo Consello de Goberno.
-José Antonio Rilo López, representante do PAS, elixido polo Consello de Goberno.
III. En representación dos intereses sociais de Galicia.
a) Designados polo Parlamento de Galicia.
-Manuel Caamaño Suárez.
-José Luis Calvo Pumpido.
-Carlos González Fernández.
-José Manuel Liaño Flores.
-Ramón Núñez Centella.
-José Manuel Vilariño Anca.
b) Designados pola Xunta de Galicia.
-José Antonio Quiroga y Piñeyro, presidente do Consello Social.
-Agustín Ordóñez Armán.
-Epifanio Campo Fernández.
-Amador de Castro Pérez.
-Antonio Abril Abadín.
-Juan Caamaño Cebreiro.
-José Manuel Moure Vieites.
c) Designados polos sindicatos.
-José Manuel Pose Mesura, pola Unión Xeral de Traballadores.
-Juan del Valle Codesal, por Comisións Obreiras de Galicia.
d) Designados polas organizacións empresariais.
-Julio Rivero Gómez.
-Ángel García Prieto.
-Enrique Ulloa Canalejo.
-Antonio Couceiro Méndez.
e) Designados polas corporacións locais dos concellos dos campus.
-Carmen Marón Beltrán, polo Concello da Coruña.
-José Manuel Couce Fraguela, polo Concello de Ferrol.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 27 de maio de 2004.
Celso Currás Fernández
Conselleiro de Educación e Ordenación Universitaria